ALGTEKST-TERVIKTEKST

Kinnitatud rektori 24.07.2024 käskkirjaga nr 27

Redaktsiooni jõustumise kuupäev: 24.07.2024

**Riskide juhtimine**

Käskkiri kehtestatakse tuginedes Tallinna Tehnikaülikooli põhikirja § 11 punktile 11.

1. Riskide juhtimisel Tallinna Tehnikaülikoolis (edaspidi ülikool) lähtutakse üldistest juhtimise headest tavadest ja riskijuhtimise tunnustatud põhimõtetest.
2. Kinnitan ülikooli riskimaatriksi, millesse on koondatud strateegilised ja valdkondlikud riskid. Igale riskile on määratud omanik, kelle ülesanne on tagada riski maandamine ja planeeritud maandamistegevuste elluviimine, koos määratud vastutajatega (Lisa 1).
3. Kinnitan ülikooli riskimaatriksi maandatud ja konsolideeritud riskide osa ja määran need jälgimise alla (Lisa 2).
4. Uuendan riskide juhtimise protsessiskeemi [interaktiivses käsiraamatus](https://smart.taltech.ee/protsess/riskide-juhtimine/).
5. Iga struktuuriüksuse juht (sh. dekaan, direktor, tugistruktuuriüksuse juhataja) kaardistab oma üksuse ja valdkonna riskid vähemalt kord kahe aasta jooksul, planeerib maandamistegevused ning seirab neid. Juhul, kui valdkondlikku riski ei ole võimalik maandada struktuuriüksuse tasemel, teavitab ta sellest kvaliteedijuhti.
6. Riskide tuvastamise, kaardistamise ja maandamistegevuste rakendamise eest vastutab riskide juhtimise protsessis kirjeldatud riski omanik. Omanik hindab riski mõju ja esinemise tõenäosust, otsustab ressursid ja maandamistegevused ning nende eest vastutajad, sh. lepib kokku vastutajad ja maandamistegevused ka väljaspool enda vastutusala, kui need on vajalikud riski antud maandamiseks.
7. Rektoraadi strateegiabüroo:
	1. koostab riskimaatriksi, kuhu kantakse ülikooli strateegilised ja valdkondlikud riskid vähemalt kord kahe aasta jooksul;
	2. koordineerib üle-ülikooliliste riskide kalibreerimise ja maandamistegevuste planeerimise vastavalt riskide juhtimise protsessile ja esitab need rektorile kinnitamiseks;
	3. seirab kord aastas kõrge skooriga ja üle-ülikoolilisi riske aastaseire raames;
	4. annab soovitusi ja juhiseid riski omanikele riskide analüüsimisel, nende ühtlaseks kirjeldamiseks ja nende maandamiseks.
8. Ülikooli riskimaatriks ja riskide juhtimisega seonduv informatsioon avaldatakse ülikooli siseveebis (üldjuhtimine -> riskide juhtimine).
9. Kinnitan seletuskirja, mis on käesoleva käskkirja lahutamatu osa (Lisa 3).
10. Tunnistan kehtetuks rektori 18.10.2022 käskkirja nr 52 „Riskide juhtimine“.
11. Käskkiri jõustub allkirjastamisel.